पाएं अपने शहर की ताज़ा ख़बरें और फ्री ई-पेपरडाउनलोड करें
अप्रैल के पहले 4 दिनों की तुलना में मई के शुरुआती चार दिन ज्यादा घातक साबित हुए हैं। अप्रैल में चार तारीख तक 5633 लोगों की सैंपलिंग हुई थी, जिसमें 231 लोग कोरोना पॉजिटिव मिले। 62 मरीज रिकवर हुए। एक मरीज की कोरोना से डेथ हुई थी। लेकिन मई माह में एक से चार तारीख तक 9071 लोगों की सैंपलिंग हुई।
1565 लोग कोरोना पॉजिटिव मिले। 1069 मरीज रिकवर हुए। 46 मरीजों की कोरोना से डेथ हुई। स्वास्थ्य विभाग की ओर से चार मई को जिले में एक दिन में 2530 लोगों के सैंपल टेस्ट कराए गए। इसमें 281 लोग कोरोना पॉजिटिव मिले और 236 मरीज रिकवर हुए। एक दिन में 12 मरीजों की मौत दर्ज की गई। जबकि शहर के दो श्मशान घाट पर कोविड प्रोटाेकॉल के तहत 36 मृतकों का अंतिम संस्कार कराया गया।
जिले में अब कोरोना से मरने वाले लोगों की संख्या बढ़कर 251 पर पहुंच गई है। जिले में 281 केस मिलने के साथ ही जिले में एक्टिव केस का ग्राफ बढ़कर 1653 पर पहुंच गया है। इनमें 44 मरीज पीजीआई सहित अन्य निजी अस्पतालों में और 1609 मरीज होम आइसोलेशन में उपचाराधीन हैं। जिले में अब तक 18,263 कोविड केस मिले हैं जिनमें से 16359 मरीज रिकवर कर चुके हैं।
जिले में वर्तमान में कोविड पॉजिटिविटी दर 4.90 फीसदी और रिकवरी दर 89.57 फीसदी दर्ज की गई है। सिविल सर्जन डॉ. अनिल बिरला ने बताया कि जिले की जनता को कोरोना से बचाव के लिए पूरी तरह से सावधानी बरतने की जरूरत है। उन्होंने कहा कि लोग लॉकडाउन के नियमों का पालन करें। जरूरी कार्य होने पर घर से निकलेंं। लोग घरों के अंदर रहेंगे तभी कोरोना ट्रांसमिशन की चेन को तोड़ने में सफलता मिलेगी।
मंगलवार को मिले नए केसों में 69 फीसदी यानी 194 युवा संक्रमित मिले
चिंताजनक दो नवजात भी मिले पॉजिटिव, युवाओं को जल्द ज्यादा टीके लगवाने होंगे
जिले में एक दिन में मिले कुल 281 संक्रमित मरीजों में 69 फीसदी यानी 194 युवा शामिल हैं। बड़ी संख्या में युवाओं का कोरोना संक्रमण की चपेट में चिंताजनक है। वहीं, जिले में दो नवजात को भी कोरोना संक्रमित पाया गया। जिला टीकाकरण टीम का मानना है कि युवाओं को अधिक से अधिक संख्या में आगे आकर कोरोना वैक्सीन लगवाकर संक्रमण की रोकथाम के लिए अहम रोल निभाना होगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn